Diari Oficial de la Generalitat Valenciana


Sumari del DOGV 6013, del 14-05-2009 (2009/5153)

RESOLUCIÓ de 15 d'abril de 2009, de la presidenta de l'Institut Valencià de l'Audiovisual Ricardo Muñoz Suay, per la qual es modifica l'import màxim d'estes ajudes i la seua distribució per anualitats i es comunica la decisió positiva de la Comissió Europea sobre compatibilitat amb el Mercat Comú del règim per a la concessió d'ajudes a petites i mitjanes empreses per a la producció audiovisual de contingut artístic i cultural, convocades per la Resolució de 21 de juliol de 2008 (DOCV 5816, de 29 de juliol de 2008).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6013

Data del DOGV
:   14-05-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/5153


Data del document
:   15-04-2009

Organisme emissor
:   Institut Valencià de L'Audiovisual i de la Cinematografia Ricardo Muñoz Suay

Tipus de document
:   Resolució

Anàlisi jurídica

 Descriptors 

:   * ajuda pública
    * indústria audiovisual
    * suport econòmic
    * mitjana empresa
    * producció audiovisual
    * petita empresa

RESOLUCIÓ de 15 d'abril de 2009, de la presidenta de l'Institut Valencià de l'Audiovisual Ricardo Muñoz Suay, per la qual es modifica l'import màxim d'estes ajudes i la seua distribució per anualitats i es comunica la decisió positiva de la Comissió Europea sobre compatibilitat amb el Mercat Comú del règim per a la concessió d'ajudes a petites i mitjanes empreses per a la producció audiovisual de contingut artístic i cultural, convocades per la Resolució de 21 de juliol de 2008 (DOCV 5816, de 29 de juliol de 2008). [2009/5153]  
Antecedents de fet  
Primer  
El règim d'ajudes a la producció audiovisual de contingut artístic i cultural va ser convocat per la Resolució de 21 de juliol de 2008 (DOCV 5816, de 29 de juliol de 2008).  
Segon  
D'acord amb l'article 7.1 del Decret 147/2007, de 7 de setembre, del Consell, esta convocatòria d'ajudes a la producció audiovisual de contingut artístic i cultural quedava condicionada a la decisió positiva de la Comissió Europea sobre compatibilitat amb el Mercat Comú, d'acord amb l'article 88 del Tractat.   
Tercer  
Esta convocatòria d'ajudes va ser notificada a la Comissió Europea davall el règim N 309/2008.   
Quart  
Amb data 16 de desembre de 2008 va ser remesa, per part de la Representació Permanent d'Espanya davant de la Unió Europea, la decisió de la Comissió Europea referent a l'ajuda estatal N309/08, en què es comunicava l'aprovació de l'esmentat règim d'ajudes.   
Cinqué  
L'import global màxim d'estes ajudes era de 1.202.000 euros, dels quals 150.000 euros s'abonarien a càrrec de la línia SE804000 del capítol VII del pressupost de l'any 2008 de l'IVAC i l'1.052.000 euros restant a càrrec del pressupost de 2009.  
Sisé  
L'eficàcia de la present convocatòria d'ajudes estava condicionada a l'existència, en el pressupost de l'IVAC per a l'any 2009, de crèdit adequat i suficient per a atendre les ajudes previstes en les mateixes. El pagament de l'anualitat de 2009 estava subordinat a l'existència de crèdit adequat i suficient en els pressupostos de l'IVAC, conforme al Text Refós de la Llei d'Hisenda Pública de la Generalitat Valenciana.  
Fonaments de dret  
Únic  
La presidenta de l'Institut Valencià de l'Audiovisual Ricardo Muñoz Suay és l'òrgan competent per a resoldre, en virtut de la Resolució de 21 de juliol de 2008, de la presidenta de l'Institut Valencià de Cinematografia Ricardo Muñoz Suay, per la qual es convoca un concurs públic per a la concessió d'ajudes a petites i mitjanes empreses per a la producció audiovisual de contingut artístic i cultural (DOCV 5.816, de 29 de juliol de 2008).  
A la vista de l'informe de la Comissió Europea i de conformitat amb les bases de la convocatòria, resolc:  
Primer   
Reduir l'import màxim d'estes ajudes a 1.080.000 euros, els quals s'abonaran a càrrec de la línia SE804000 del capítol VII del pressupost de l'any 2009 de l'Institut Valencià de l'Audiovisual.  
Segon  
Que la base 14 de la convocatòria quede redactada de la manera següent:  
14. Criteris de valoració  
14.1 Per a la valoració dels projectes, fins a 95 punts, es consideraran els criteris següents:  
1. Utilització de l'idioma valencià (fins a un màxim de 15 punts).   
Per a obtindre el màxim de 15 punts, el sol·licitant haurà de certificar que la versió original del llargmetratge serà en valencià i que l'idioma utilitzat pels actors en el rodatge serà majoritàriament el valencià. Una vegada realitzada la producció, haurà d'acreditar-se el compliment d'este punt.  
Podran obtindre un màxim de 10 punts els projectes la versió original dels quals no siga en valencià i que certifiquen que el llargmetratge s'estrenarà en versió valenciana en almenys cinc municipis de la Comunitat Valenciana de més de 20.000 habitants, en locals habitualment d'estrena i amb una permanència en cartell de set dies com a mínim, i en totes les sessions (amb un mínim de dos sessions diàries). L'estrena de la versió valenciana haurà de fer-se en el termini màxim de tres anys des de la concessió de la subvenció. El productor beneficiari de l'ajuda haurà de comunicar, en un model oficial facilitat per l'IVAC, les dates d'estrena del llargmetratge en versió valenciana, especificant-hi les localitats, amb una antelació mínima de deu dies respecte de la data d'estrena.  
2. Realització del rodatge de la producció a la Comunitat Valenciana (fins a un màxim de 15 punts).  
El màxim de 15 punts s'atorgarà a aquells projectes rodats íntegrament a la Comunitat Valenciana. La puntuació disminuirà proporcionalment al temps de rodatge realitzat a la Comunitat Valenciana. Els sol·licitants hauran de presentar un pla de treball detallat on figure el temps total de rodatge i les localitzacions, amb el temps de rodatge a la Comunitat Valenciana.   
3. Contribució cultural valenciana (fins a un màxim de 15 punts).  
- Si es basa en una obra d'un autor de la Comunitat Valenciana: 5 punts.  
- Si es basa en fets històrics de la Comunitat Valenciana: 5 punts.  
- Si l'acció transcorre a la Comunitat Valenciana: 3 punts.  
- Si els protagonistes són habitants de la Comunitat Valenciana: 2 punts.  
4. Viabilitat del projecte (fins a un màxim de 20 punts).  
El màxim de 20 punts s'atorgarà als projectes que acrediten tindre finançat almenys el 60% del pressupost del projecte per part del productor sol·licitant (contractes d'adquisició de drets d'antena, resolucions de concessió d'ajudes publiques, contractes de distribució, documents que garantisquen econòmicament el projecte, etc.). No s'hi tindran en compte les cartes d'interés. La disminució en el percentatge finançat comportarà una disminució proporcional en la puntuació.  
En el cas que el projecte haja rebut una ajuda pública per al desplegament de projecte d'una altra institució, obtindrà un mínim de 5 punts. I els altres 15 punts podrà aconseguir-los conforme al paràgraf anterior.  
5. Interés cultural i social, originalitat i qualitat i valors artístics del guió (fins a un màxim de 30 punts).   
14.2. L'incompliment per part del beneficiari d'allò declarat en el projecte respecte als punts 1, 2 i 3 comportarà la devolució d'un 50% de la subvenció atorgada per cada punt incomplit.  
Tercer  
Que la base 17 de la convocatòria quede redactada de la manera següent:  
17. Criteris de valoració  
17.1. Per a la valoració dels projectes, fins a 105 punts, s'hauran de considerar els criteris següents:  
1. Utilització de l'idioma valencià (fins a un màxim de 15 punts).   
Per a obtindre estos punts, el sol·licitant haurà de certificar que la versió original del curtmetratge serà en valencià i que l'idioma utilitzat pels actors en el rodatge serà majoritàriament el valencià. Una vegada realitzada la producció, haurà d'acreditar-se el compliment d'este punt.  
2. Realització del rodatge de la producció a la Comunitat Valenciana (fins a un màxim de 15 punts).  
El màxim de 15 punts s'atorgarà a aquells projectes rodats íntegrament a la Comunitat Valenciana. La puntuació disminuirà proporcionalment al temps de rodatge realitzat a la Comunitat Valenciana. Els sol·licitants hauran de presentar un pla de treball detallat on figure el temps total de rodatge i les localitzacions, amb el temps de rodatge a la Comunitat Valenciana.   
3. Contribució cultural valenciana (fins a un màxim de 15 punts).  
- Si es basa en una obra d'un autor de la Comunitat Valenciana: 5 punts.  
- Si es basa en fets històrics de la Comunitat Valenciana: 5 punts.  
- Si l'acció transcorre a la Comunitat Valenciana: 3 punts.  
- Si els protagonistes són habitants de la Comunitat Valenciana: 2 punts.  
4. Viabilitat del projecte (fins a un màxim de 15 punts).  
La viabilitat es valorarà a partir del finançament consolidat i de l'autenticitat de la relació entre el projecte presentat, el seu pla de finançament i els costos reals de mercat.  
5. Interés cultural i social, originalitat i qualitat i valors artístics del guió (fins a un màxim de 45 punts).   
17.2. L'incompliment per part del beneficiari d'allò declarat en el projecte respecte als punts 1, 2 i 3 comportarà la devolució d'un 50% de la subvenció atorgada per cada punt incomplit.  
Quart  
Que la base 20 de la convocatòria quede redactada de la manera següent:  
20. Criteris de valoració  
20.1 Per a la valoració dels projectes, fins a 65 punts, s'hauran de considerar els criteris següents:  
1. Realització del rodatge de la producció a la Comunitat Valenciana (fins a un màxim de 10 punts).  
El màxim de 10 punts s'atorgarà a aquells projectes rodats íntegrament a la Comunitat Valenciana. La puntuació disminuirà proporcionalment al temps de rodatge realitzat a la Comunitat Valenciana. Els sol·licitants hauran de presentar un pla de treball detallat on figure el temps total de rodatge i les localitzacions, amb el temps de rodatge a la Comunitat Valenciana.   
2. Contribució cultural valenciana (fins a un màxim de 10 punts).  
- Si es basa en una obra d'un autor de la Comunitat Valenciana: 4 punts.  
- Si es basa en fets històrics de la Comunitat Valenciana: 4 punts.  
- Si l'acció transcorre a la Comunitat Valenciana: 1 punt.  
- Si els protagonistes són habitants de la Comunitat Valenciana: 1 punt.  
3. Viabilitat del projecte (fins a un màxim de 15 punts).  
El màxim de 15 punts s'atorgarà a aquells projectes que acrediten tindre finançat almenys el 60% del pressupost del projecte per part del productor sol·licitant (contractes d'adquisició de drets d'antena, resolucions de concessió d'ajudes publiques, contractes de distribució, documents que garantisquen econòmicament el projecte, etc.). No s'hi tindran en compte les cartes d'interés. La disminució en el percentatge finançat comportarà una disminució proporcional en la puntuació.  
En el cas que el projecte haja rebut una ajuda pública per a desplegament de projecte d'una altra institució, disposarà d'un mínim de 5 punts. I els altres 10 punts podrà aconseguir-los conforme al paràgraf anterior.  
4. Interés cultural i social, originalitat i qualitat i valors artístics del guió (fins a un màxim de 30 punts).   
20.2. L'incompliment per part del beneficiari d'allò declarat en el projecte respecte als punts 1 i 2 comportarà la devolució d'un 50% de la subvenció atorgada per cada punt incomplit.  
20.3. Els documentals per a televisió que sol·liciten estes ajudes hauran de realitzar-se obligatòriament en versió original en valencià. Seran exclosos aquells projectes amb una versió original que no siga en valencià.  
Cinqué  
La present resolució produirà efectes des de l'endemà de la publicació en el Diari Oficial de la Comunitat Valenciana.  
Sisé  
De conformitat amb el que establixen els articles 107, 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, Reguladora de la Jurisdicció Contenciosa Administrativa, contra el present acte, que posa fi a la via administrativa, es pot presentar potestativament recurs de reposició o directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició ha d'interposar-se davant del president de l'IVAC, en el termini d'un mes a comptar des de l'endemà de la publicació de la present resolució.  
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana, en el termini de dos mesos comptats a partir de l'endemà a la publicació de la present resolució.  
València, 15 d'abril de 2009.- La presidenta de l'Institut Valencià de l'Audiovisual Ricardo Muñoz Suay: Trinidad María Miró Mira.